wickkiey/tamil-wikipedia-chunked huggingface dataset:
# உள் ஈட்டு விகிதம்

## வரையறை

ஒரு முதலீடு அல்லது நிலையான முதலீடு மீதான உள் ஈட்டு விகிதம் என்பது செய்யப்பட்ட முதலீட்டிலிருந்து பெறக்கூடிய *வருடாந்திர கூட்டு ஈட்டு விகிதம்* (annualized effective compounded return rate) ஆகும்.  
பலரும் அறிந்த வகையில், உள் ஈட்டு விகிதம் என்பது முதலீட்டுச் செலவிலிருந்து முதலீட்டுப் பயன்களை அடையும் வட்டி விகிதம் எனலாம். முதலீட்டிலிருந்து பெறப்படும் பயன்கள் யாவும் பணத்தின் கால மதிப்பில் (time value of money) உள்ளடங்கியது என்பதும், முதலீடு இந்த வட்டி விகிதத்தில் பூஜ்ஜிய நிகர நிகழ் மதிப்புடையது (net present value) என்பதும் இதற்குப் பொருளாகும்.
# உள் ஈட்டு விகிதம்

## பயன்கள்

முதலீட்டின் உள் ஈட்டு விகிதம் என்பது ஒரு விகித அளவு என்பதால் திறன், தரம் அல்லது விளைச்சலைக் (yield) குறிப்பதாக இது உள்ளது. முதலீட்டின் மதிப்பு மற்றும் அளவைக் (magnitude) குறிக்கும் நிகர நிகழ் மதிப்பிலிருந்து இது வேறுபட்டது.  
ஒரு முதலீட்டின் உள் ஈட்டு விகிதம் ஏற்கனவே நிறுவப்பட்ட ஏற்றுக்கொள்ளத்தக்க குறைந்தபட்ச ஈட்டு விகிதத்தை (minimum acceptable rate of return) விட பெரிதாக இருக்கும்போது அம்முதலீடு ஏற்றுக்கொள்ளத்தக்கதாகக் கருதப்படுகிறது. பங்குதாரர்களை உடைய ஒரு நிறுவனம் முதலீடு செய்யக் கருதும்போது இந்த குறைந்தபட்ச விகிதம் முதலீட்டின் மூலதன விலையாகிறது. (மாற்று முதலீடுகளின் இடர்காப்பு செய்யப்பட்ட (risk-adjusted) மூலதன விலையே இதை நிர்ணயிக்கிறது) பொதுவாக, ஒரு முதலீட்டில் மூலதன விலைக்கான உள் ஈட்டு விகிதம் அதிகமாக இருப்பது, அந்நிறுவனத்தின் மதிப்பைக் கூட்டுகிறது, (அதாவது. லாபகரமானது) இது பங்குதாரர்களின் ஆதரவு முதலீட்டிற்கு உள்ளது என்பதை உறுதி செய்கிறது.
# உள் ஈட்டு விகிதம்

## கணக்கிடுதல்

ஒரு திட்டத்தின் காலம் மற்றும் காசொழுக்கு (cash flow) இணையின் தொகுதியில், உள் ஈட்டு விகிதம், நிகர நிகழ் மதிப்பிலிருந்து (net present value) ஈட்டு விகிதத்தின் சார்புமுறை எண்ணாகத் தொடர்கிறது. ஒரு ஈட்டு விகிதத்திற்கான சார்பு முறை எண் (function) பூஜ்ஜியமாயிருப்பின் அது உள் ஈட்டு விகிதமாக இருக்கும்.  
காலம், காசொழுக்கு (period, cash flow) இணைகளில் (<math>n</math>, <math>C_n</math>) <math>n</math> என்பது நேர் முழு எண்ணாகவும் (positive integer), <math>N</math> என்பது என்பது காலத்தின் கூடுதல் எண்ணாகவும் (total number of periods) <math>\mbox{NPV}</math> நிகர நிகழ் மதிப்பாகவும் (net present value), இருப்பின், உள் ஈட்டு விகிதம் <math>r</math> பின்வரும் வாய்ப்பாட்டால் அறியப்படும்:  
<math>\mbox{NPV} = \sum_{n=0}^{N} \frac{C_n}{(1+r)^{n}} = 0</math>  
காலம் என்பது பொதுவாக வருடங்களில் கொடுக்கப்பட்டிருக்கும். ஆனால், வரையறுக்கப்பட்ட காலத்தைக் கொண்டு <math>r</math> கணக்கிடப்படுமேயானால் கணக்கீடு எளிதாக இருக்கும். எடுத்துக்காட்டாக, பெரும்பாலும் காசொழுக்கு மாத இடைவெளியில் நிகழுமேயானால், மாதங்களைக் கொண்டு கணக்கிடப்படும். பின்னர் இதனை வருடாந்திர அடிப்படையில் மாற்றிக் கொள்ளலாம்.  
எந்த ஒரு குறிப்பிட்ட நேரத்தையும் நிகழ் காலத்திற்குப் பதிலாகப் பயன்படுத்தலாம் (எடுத்துக்காட்டாக, ஆண்டுத்தொகையில் (annuity) ஒரு இடைவெளி முடிவு). நிகர நிகழ் மதிப்பு பூஜ்ஜியமாக இருந்தால் மட்டுமே, பெறப்படும் மதிப்பும் பூஜ்ஜியமாக இருக்கும்.  
காசொழுக்குகள், வாழ்நாள் ஆண்டுத்தொகை (life annuity) போல, இயைபில்லா மாறிகளாக (random variables), இருக்கும்போது எதிர்பார்க்கப்படும் மதிப்புகள் மேற்கண்ட வாய்பாட்டில் பொருத்தப்படும்.  
பலமுறை <math>r</math> இன் மதிப்பு ஆய்வடிப்படையில் (analytically) அறிய முடியாததாக உள்ளது. இந்நிகழ்வில் எண்ணியல் முறைகள் (numerical methods) அல்லது விளக்க முறைகளே (graphical methods) பயன்படுத்தப்பட வேண்டும்.
# உள் ஈட்டு விகிதம்

## கணக்கிடுதல்

### எடுத்துக்காட்டு

ஒரு முதலீட்டில் காசொழுக்கின் நிரல் (sequence) பின்வருமாறு இருக்குமேயானால்  
| வருடம் (<math>n</math>) | காசொழுக்கு (<math>C_n</math>) |  |
| --- | --- | --- |
| 0 | -4000 |  |
| 1 | 1200 |  |
| 2 | 1410 |  |
| 3 | 1875 |  |
| 4 | 1050 | } |  
உள் ஈட்டு விகிதமானது <math>r</math> பின் வரும் வாய்ப்பாட்டால் அறியப்படும்:  
<math>NPV=-4000+\frac{1200}{(1+r)^1} + \frac{1410}{(1+r)^2} + \frac{1875}{(1+r)^3} + \frac{1050}{(1+r)^4} = 0</math>.  
இந்நிகழ்வில் உள் ஈட்டு விகிதம் 14.3% ஆகும்.
# உள் ஈட்டு விகிதம்

## கணக்கிடுதல்

### எடுத்துக்காட்டு

#### எண்ணியல் தீர்வு

மேற்கண்டவையானது பொதுவாக <math>\mbox{NPV}(r)</math> வாய்ப்பாட்டின் மூலத்தைக் (roots) கண்டறியும் விளக்கம் ஆகும். இவற்றிலுள்ள பலவகையான எண்ணியல் முறைகளின் (numerical methods) மூலமாக <math>r</math>ஐ மதிப்பிட முடியும். எடுத்துக்காட்டாக, சீகன்ட் முறையைப் (secant method) பயன்படுத்தி <math>r</math> இன் மதிப்பினைப் பின்வரும் வாய்ப்பாட்டின் மூலம் அறியலாம்.  
<math>r_{n+1} = r_n-\mbox{NPV}_n\(\frac{(r_n-r_{n-1})}{\mbox{NPV}_n-\mbox{NPV}_{n-1}}\)</math>.  
இதில் <math>r_{n}</math> என்பது உள் ஈட்டு விகிதத்தில் <math>n</math><sup>வது</sup> ஒத்திருப்பாகக் (approximation) கொள்ளப்படும்.  
இந்த வாய்ப்பாட்டிற்கு, தொடக்கத்தில் இரு தனிப்பட்ட உள் ஈட்டு விகிதம் மற்றும் நிகர நிகழ் மதிப்பு இணைகள் (<math>(r_0, \mbox{NPV}_0)</math> மற்றும் <math>(r_1, \mbox{NPV}_1)</math>) தேவைப்படும். இது பின்வரும் நிரலினை உருவாக்கும்.  
<math>(r_0, \mbox{NPV}_0), (r_1, \mbox{NPV}_1), \dots, (r_{n-1}, \mbox{NPV}_{n-1}), (r_{n}, \mbox{NPV}_{n}), (r_{n+1}, \mbox{NPV}_{n+1})</math>  
அது <math>\scriptstyle n\to\infty</math> ஆக <math>\scriptstyle (r, 0)</math> உடன் குவியும் (கோன்வேர்கே). இந்நிரல் குவிந்தால், வாய்ப்பாட்டின் இரட்டுறுத்தல் (iterations of the formula) முடிவில்லாமல் தொடர்ந்து நிகழும். இதன் மூலம் விதிக்கட்டில்லாத துல்லியத்துடன் (arbitrary degree of accuracy) <math>r</math> ஐக் கண்டறிய முடியும்.  
நிரலின் குவியும் தன்மையானது பின்வருமாறு அமையும்:  
- <math>\mbox{NPV}(i)</math> என்பதில் ஒரே ஒரு உண்மை மூலம் (real root <math>r</math>) இருப்பின், நிரல் பெருக்கத்துடன் <math>r</math> ஐ நோக்கிக் குவியும்.
- <math>\mbox{NPV}(i)</math> என்பதில் <math>n</math> உண்மை மூலங்கள் (real roots) <math>\scriptstyle r_1,r_2,\dots,r_n</math> இருப்பின், நிரல்நிறை ஏதாவது ஒரு மூலத்தை நோக்கிக் குவியும். துவக்க இணைகளின் மதிப்புகளை மாற்றினால் எம்மூலத்தை நோக்கிக் குவிகிறதோ அம்மூலமும் மாறும்.
- <math>\mbox{NPV}(i)</math> என்பதில் உண்மை மூலங்கள் ஏதுமில்லையெனில் நிரல்நிறை முடிவின்மையை (infinity) நோக்கிக் குவியும்.  
<math>r_n</math> <math>r</math>ஐ நோக்கிக் குவிவது பின்வரும் நிகழ்வில் விரைந்து நடைபெறும்:
Having <math>\scriptstyle{r_1 > r_0}</math> when <math>\mbox{NPV}</math> or <math>\scriptstyle{r_1 </math> when <math>\mbox{NPV}_{0}</math>
# உள் ஈட்டு விகிதம்

## கணக்கியல்

கணக்கியல்படி, சில ஈட்டு விகிதங்களுக்கேற்ப (-100% ஐ விட அதிகமான மதிப்புகள்), முதலீட்டின் மதிப்பு, தடைப்பட்ட காசொழுக்குகளுடன், பெரும் வளர்ச்சியையோ அல்லது வீழ்ச்சியையோ பெறும் எனக் கருதப்படுகிறது. காசொழுக்கு நிரலொன்றின் உள் ஈட்டு விகிதம் என்பது பூஜ்ஜிய நிகர நிகழ் மதிப்பை அடையும் ஒரு ஈட்டு விகிதமாக, அல்லது இறுதிக் காசொழுக்கிற்குப் பிறகு சரியான பூஜ்ஜிய மதிப்பைப் பெறும் ஈட்டு விகிதமாக வரையறுக்கப்படும்.  
ஆகவே, உள் ஈட்டு விகிதம் (விகிதங்கள்), நிகர நிகழ் மதிப்பினைத் தொடர்ந்து ஈட்டு விகிதத்தின் சார்பு முறை எண்ணாக அமைகிறது (அமைகின்றன). இச்சார்பு முறை எண் தொடர்ச்சியானது. -100% ஈட்டு விகிதத்தை நோக்கி நிகர நிகழ் மதிப்பு, இறுதிக் காசொழுக்கின் தோற்றத்துடன், முடிவிலியை நெருங்குகிறது. நேர் முடிவிலியின் (positive infinity) ஈட்டு விகிதத்தை நோக்கிச் செல்லும் நிகர நிகழ் மதிப்பு முதல் காசொழுக்கை (தற்போதுள்ளதை) நெருங்குகிறது. எனவே, முதல் மற்றும் இறுதிக் காசொழுக்குகள் வெவ்வேறு குறியீடுகளைக் (signs) கொண்டிருந்தால் அங்கே உள் ஈட்டு விகிதம் உள்ளது எனப் பொருள். உள் ஈட்டு விகிதம் இல்லாத நேர் நிரலுக்கான எடுத்துக்காட்டுகள்:  
- எதிர்மறைக் காசொழுக்குகள் (negative cash flows) மட்டும் - எல்லா ஈட்டு விகிதங்களுக்கும் நிகர நிகழ் மதிப்பு எதிர்மறையாக இருத்தல்
- (-1, 1, -1), இரு எதிர்மறைக் காசொழுக்குகளுக்கு இடையேயான சிறிய நேர் காசொழுக்கு; 1/(1+*r* ) என்பதன் நிகர நிகழ் மதிப்பு இருவிசைப்படிம சார்புமுறை எண் (quadratic function), (=x-axis intercept) இதில் *r* என்பது ஈட்டு விகிதம், வேறு விதமாகக் கூறின், கழிவு விகிதம் (discount rate) *r* /(1+*r* ) என்பதன் இருவிசைப்படிம சார்புமுறை எண்; *r* = 100% என்பதன் அதிகபட்ச நிகர நிகழ் மதிப்பு -0.75.  
நேர் காசொழுக்குகளை மட்டுமே கொண்ட நிரல் பின்தொடரக்கூடிய, எதிர்மறைக் காசொழுக்குகளை மட்டுமே கொண்ட நிரலில், காசொழுக்குகளின் மொத்த மதிப்பை நேர் மற்றும் எதிர்மறையானவற்றின் இடைப்பட்ட ஒரு காலமாக மாற்றிக் கருதுக. இதில் தோன்றும் ஈட்டு விகிதத்தின் சார்புமுறை எண் தொடர்ச்சியானதும், நேர் முடிவிலியிலிருந்து எதிர்மறை முடிவிலியை நோக்கி ஒரு சீராகக் குறைவதும் ஆகும். இதனால், பூஜ்ஜிய மதிப்புடைய தனிச் சிறப்பு வாய்ந்த ஈட்டு விகிதம் அமைகிறது. எனவே, உள் ஈட்டு விகிதமும் தனிச் சிறப்பு வாய்ந்ததும் சமமானதுமாகிறது. நிகர நிகழ் மதிப்பு-சார்புமுறை எண் தன்னளவிலேயே ஒரு சீராக தனது தளத்தில் குறைவதில்லை. ஆயினும் உள் ஈட்டு விகிதத்தில் அவ்வாறு நிகழ்கிறது.  
அதேபோல், எதிர்மறைக் காசொழுக்குகளை மட்டுமே கொண்ட நிரல் பின்தொடரக் கூடிய, நேர் காசொழுக்குகளை மட்டுமே கொண்ட நிரலிலும் உள் ஈட்டு விகிதம் தனிச் சிறப்பு வாய்ந்தது.  
- விரிவாக்கப்பட்ட உள் ஈட்டு விகிதம் (Extended Internal Rate of Return): செய்யப்பட்ட முதலீடு காசொழுக்குகளை எந்த விகிதத்தில் தோற்றுவிக்கும் என்பதை உள் ஈட்டு விகிதம் கணக்கிடுகிறது. திட்டம் சிறிய கால அளவினதாக உள்ளபோது இம்முறை வசதியானதாக இருக்கிறது. ஆனால், பல ஆண்டுகளுக்கான முதலீடுகளை (செலவுகளை) உடைய திட்டங்களுக்கு இம்முறை பொருந்துவதில்லை. ஏனெனில், உள் ஈட்டு விகிதம் பணத்தின் கால மதிப்பைப் புறக்கணிக்கிறது. பணத்தின் கால மதிப்பைக் கணக்கில் கொள்ள, விரிவாக்கப்பட்ட உள் ஈட்டு விகிதம் அறிமுகப்படுத்தப்பட்டது. இதில் அனைத்து எதிர்காலக் காசொழுக்குகளும் ஒரு கழிவு விகிதத்தில் கழிமானம் செய்யப்பட்ட பிறகு உள் ஈட்டு விகிதம் கணக்கிடப்படுகிறது. இம்முறையில் கணக்கிடப்படும் உள் ஈட்டு விகிதம் விரிவாக்கப்பட்ட உள் ஈட்டு விகிதம் (XIRR) எனப்படுகிறது.
# உள் ஈட்டு விகிதம்

## இவற்றையும் பாருங்கள்

- ஈட்டு விகிதத்தை கணக்குப்பதிவிடல்
- மூலதன வரவு-செலவுக் கணக்கு
- மூலதன விலை
- கழிவு செய்யப்பட்ட காசொழுக்கு
- மாற்றம் செய்யப்பட்ட உள் ஈட்டு விகிதம்
- நிகர நிகழ் மதிப்பு
# மிதுன் சக்கரவர்த்தி

**மிதுன் சக்ரவர்த்தி** (பிறப்பு : *கௌரங்க சக்ரவர்த்தி*, 16- ஜூன் 1952) என்பவர் தேசிய திரைப்பட விருது வென்ற இந்திய திரைப்பட நடிகர், சமூக சேவகர் மற்றும் தொழில் முனைவர் ஆவார். சக்கரவர்த்தி அறிமுக நடிகராக மிருணாள் சென்னின் *மிரிகயா* (1976) படத்தில் நடிக்கத் துவங்கினார். அறிமுகப் படத்திலேயே இவர் சிறந்த நடிகருக்கான சிறந்த தேசிய விருதைப் பெற்றார். 1980-களில் இவர் உச்ச நிலையில் இருந்த தருணங்களில் சிறப்பாக நடனமாடும் நாயகனாக விளங்கி மிகுதியான ரசிகர்களைக் கவர்ந்தார். இதன் மூலம் இந்தியாவின் மிகச் சிறந்த நடிகர்களில் ஒருவராக தன்னை நிலை நிறுத்திக் கொண்டார். குறிப்பாக 1982- ஆம் ஆண்டில் வெற்றி பெற்ற *டிஸ்கோ டான்சர்* படத்தில் ஜிம்மி என்ற தெரு ஆட்டக்காரராக நடித்த பாத்திரத்தின் மூலம் சிறப்பாக அடையாளம் காணப்பட்டார்.  
சக்கரவர்த்தி மொத்தமாக 350 க்கும் மேற்பட்ட பாலிவுட் திரைப்படங்களிலும் அதே சமயம் அதிக எண்ணிக்கையில் வங்காள மொழி, ஒரியா, போஜ்பூரி திரைப்படங்களிலும் ஒரு தமிழ்த் திரைப்படத்திலும் தோன்றியுள்ளார். மேலும் மிதுன் * மோனர்ச் குழும* நிறுவனங்களைச் சொந்தமாக நடத்தினார். இது விருந்தோம்பல் துறையில் நாட்டம் கொண்டதாக இருந்தது.
# மிதுன் சக்கரவர்த்தி

## வாழ்க்கை வரலாறு

### சொந்த வாழ்க்கை

இவர் அன்றைய கொல்கத்தா, மேற்கு வங்காளம், இந்தியா வங்காளி குடும்பத்தில் பிறந்தார். கொல்கத்தாவில் உள்ள பெயர் பெற்ற ஸ்காட்டிஷ் சர்ச் கல்லூரியில் பயின்றார். இங்கு இவர் தன்னுடைய வேதியலில் பட்டபடிப்பை (பிஎஸ்சி) முடித்தார். அதற்கு பிறகு புனேவில் உள்ள இந்திய திரைப்படம் மற்றும் தொலைக்காட்சி கல்லூரியில் சேர்ந்து பட்டப்படிப்பை முடித்தார்.  
திரைப்பட தொழிலுக்குள் நுழைவதற்கு முன் மிதுன் நக்சலைட்டு குழுவில் இணைந்தவராக இருந்தார். இவருடைய ஒரே சகோதரர் விபத்தில் சிக்கி மரணத்தார். மிகவும் துயர நிகழ்வாக இவருடைய குடும்பத்தை இது பாதித்தது. இதனால் நகசல் குழுவில் இருந்து விலகி, தன்னுடைய குடும்பத்திற்கு திரும்பினார். இவருடைய வாழ்க்கையில் இது ஒரு திருப்புமுனையானது. மற்றும் இவருடைய நிலையான அடையாளத்திற்கு வழிவகுக்க முக்கிய காரணங்களில் ஒன்றாக ஆனது. மற்றொரு அதிகம் அறியப்படாத உண்மை என்னவென்றால் இவர் வீர விளையாட்டுகளில் மிகவும் நல்ல பயிற்சிபெற்றவர்.  
இந்திய நடிகையான யோகிதா பாலியை மிதுன் திருமணம் செய்து கொண்டார். இவருக்கு நான்கு குழந்தைகள், அதில் மூன்று ஆண் குழந்தைகள், ஒரு பெண் குழந்தைகள் உள்ளனர். மூத்த மகன் மைமோ சக்கரவர்த்தி பாலிவுட்டில் ஒரு நடிகராக இருப்பவர். இவர் 2008- ஆம் ஆண்டய திரைப்படமான ஜிம்மி யில் அறிமுகம் ஆனார். இவருடைய இரண்டாவது மகன் ரைமோமோ சக்ரவர்த்தி, *பிர் கபி* எனும் திரைப்படத்தில் நடித்திருக்கிறார். மேலும் மிதுனுடைய மற்ற இரண்டு குழந்தைகளான நமாஷி சக்ரவர்த்தி மற்றும் திஷாணி சக்ரவர்த்தி ஆகியவர்கள் படித்து வருகிறார்கள்.  
இவர் 1986 முதல் 1987 வரை நடிகை ஸ்ரீ தேவியோடு உறவுகொண்டு இருந்தார் என்பதாக பரவலாக பேசப்பட்டு வந்தது. இவர் தன் முதல் மனைவியான யோகிதா பாலியை விவாகரத்து செய்யாததால் இவருடனான உறவை ஸ்ரீதேவி முறித்துக் கொண்டார். சக்ரவர்த்தி மற்றும் ஸ்ரீ தேவி ரகசியமாக திருமணம் செய்து கொண்டதாக நம்பப்பட்டது. என்றாலும் பிற்காலத்தில் இந்த இணைவு சட்டப்படி செல்லாது என அறிவிக்கபட்டது.
# மிதுன் சக்கரவர்த்தி

## வாழ்க்கை வரலாறு

### தொலைக்காட்சி பொழுதுபோக்கு

ஜீ தொலைகாட்சியில் பொழுது போக்கு காட்சியாக டான்ஸ் இந்திய டான்ஸ் மற்றும் டான்ஸ் பெங்காள் டான்ஸ் நிகழ்ச்சிகளுக்காக சிறப்பு நீதிபதியாக மிதுன் இருக்கிறார்.
# மிதுன் சக்கரவர்த்தி

## விளையாட்டுகள்

மேலும் தன்னுடைய பூர்விகமான பெங்காளத்தில் கால்பந்தாட்டம் முன்னேற்றத்தில் பங்கெடுத்துக் கொள்பவராக மிதுன் சக்கரவர்த்தி இருக்கிறார். இந்த *பெங்காள் கால் பந்தாட்டம் அகாடமி* இவருடைய சொந்தக் கருத்தாகும்.மிதுன் இந்த கால்பந்தாட்டக் கல்வியை ஆரம்பிப்பதற்கு தேவையான தொகையை திரட்டினார்.  
மேலும் மிதுன் சக்கரவர்த்தி இந்தியக் கிரிக்கெட் லீக்கின் மட்டைப்பந்து குழுவான ராயல் பெங்காள் டைகர்ஸ் உடைய கூட்டு உரிமையாளர் ஆவார்.
# மிதுன் சக்கரவர்த்தி

## விருதுகள்

### தேசிய சினிமா விருதுகள்

- 1977- *மிரிகயா* விற்கான சிறந்த நடிகருக்கான தேசிய திரைப்பட விருதுகள்
- 1993- தஹாதேர் கதாவிற்கான சிறந்த நடிகருக்கான தேசிய திரைப்பட விருதுகள்
- 1996- *சுவாமி விவேகானந்தா* விற்கான சிறந்த துணை நடிகருக்கான தேசிய திரைப்பட விருதுகள்
# மிதுன் சக்கரவர்த்தி

## விருதுகள்

### பிலிம்பேர் விருதுகள்

- 1990-*அக்னீபத்* திற்கான சிறந்த துணை நடிகருக்கான பிலிம்பேர் விருதுகள்
- 1995- *ஜல்லாத்* திற்காகசிறந்த எதிர்நாயகனுக்கான பிலிம்பேர் விருது
# மிதுன் சக்கரவர்த்தி

## விருதுகள்

### ஸ்டார் ஸ்கிரீன் விருதுகள்

- 1995- *ஜல்லாத்* திற்காக சிறந்த ஸ்டார் ஸ்க்ரீன விருது
# மிதுன் சக்கரவர்த்தி

## விருதுகள்

### ஸ்டார் டஸ்ட் விருதுகள்

- 2007-வாழ்நாள் சாதனைக்காக ஸ்டார்டஸ்ட் விருது
- 2007-வருடத்தின் காதபாத்திரம் முன் மாதிரி-க்கான விருது
# மிதுன் சக்கரவர்த்தி

## விருதுகள்

### பெங்காளி திரைப்பட பத்திரிகையாளர்களின் கூட்டமைப்பு விருதுகள்

- 1977 - *மிரிகயா* விற்கான பிஎப்ஜெஎ சிறந்த நடிகருக்கான விருது
- 1995-*தஹதேர் கதா* க்கான பிஎப்ஜெஎ சிறந்த நடிகருக்கான விருதுகள்
# மிதுன் சக்கரவர்த்தி

## தேர்ந்தெடுக்கப்பட்ட திரைப்பட வரலாறு

- *மிரிகயா* (1976) - கிநுஅ
- *தோ அன்ஜானே* (1976) - கான்டி
- *சுரக்ஸா* (1979) - கன்மாஸ்ட்டர்
- *தரனா* (1979)
- *ஹம் பாஞ்ச்* (1980) - பீமா
- *ஸ்ஹௌகின்* (1981) - ரவி ஆனந்த்
- *வர்தாத்* (1981) - கன்மாஸ்ட்டர்
- *ஆதத் சே மஜ்பூர்* (1981) - அபுர்பா கிஷோர் பிர்
- *டிஸ்கோ டான்சர்* (1982) - அணில்
- *முஜே இன்சாப் சாஹியே* (1983)
- *கசம் பைதா கரனே வாலே கி* (1984)
- *பியார் ஜுக்தா நஹின்* (1985)
- *குலாமி(1985) *
- *டான்ஸ் டான்ஸ்* (1987) - ராமு
- *பியார் கா மந்திர்* (1988) - விஜய்
- *வகத் கி ஆவாஸ்* (1988)
- *ஜீதே ஹைன் ஷான் சே* (1988) - ஜோஹ்ன்னி
- *துஷ்மன் (1990)* (1990) - ராகேஷ்
- *அக்னீபத்* (1990) - கிருஷ்ணன் ஐயர்
- *தில் ஆஷ்னா ஹை* (1992) - சுனில்
- *தலால்* (1993)
- *தடிபார்* (1993)
- *பூல் அவுர் அங்கார்* (1993)
- *ஜல்லாத்* (1995) - அமவாஸ்
- *Ravan Raaj: A True Story* - எசிபீ அர்ஜுன் வர்மா
- *லோஹா* (1997) - அர்ஜுன்
- *சஹாரா ஜலூச்சி (ஒரியா) * (1998)
- *யம்ராஜ்* (1998) - பிர்ஜு
- *குண்டா* (1998) - ஷங்கர்
- *தித்லி* (2002) - ரோஹித் ரோய்
- *ஏலான்* (2005) - பாபா சிகந்தர்
- *Lucky: No Time for Love* (2005) - தாஸ் கபூர்
- ** சிங்காரி/0} (2006) - புவான் பண்டா
- *தில் தியா ஹாய்* (2006)
- *குரு* (2007) - மணிக்தாஸ் குப்தா
- *ஹாசன் ராஜா* (2007) - ருஹுல் அமின்
- *மை நேம் இஸ் அந்தோணி கோன்சல்வேஸ்* (2008)
- *போலே ஷங்கர்* (2008) - ஷங்கர் - *போஜ்புரி*
- *ஹீரோஸ்* (2008) - டாக்டர். நக்வி
- *சாந்தணி சௌக் டூ சீனா* (2008) - தாதா
- *சி கே கோம்பனி* (2008)
- *லக்* (2009)
- *பாபர்* (2009)
- *வீர்* (2009)
- *நோபல் சோர்* (2012)
- *லே ஹலவா லே* (2012)
- *யாகாவாராயினும் நா காக்க* (2015)
# ஒப்பியல் முறை

மொழியியலில், **ஒப்பியல் முறை** என்பது இரண்டு அல்லது அதற்கு மேற்பட்ட மொழிகளை எடுத்து, ஒவ்வொரு அம்சமாக ஒப்பிடுவதன் மூலம் அவற்றின் வளர்ச்சியை ஆய்வு செய்யும் ஒரு முறை ஆகும். இது ஒரு மொழியை மட்டும் எடுத்துக்கொண்டு அதன் உட்கட்டமைப்பைப் பகுத்தாய்வதன் மூலம் காலப்போக்கில் அதன் வளர்ச்சியை ஆய்வு செய்யும் முறையிலும் வேறுபட்டது. பொதுவாக மொழிகளின் வரலாற்றுக்கு முந்தியகால நிலைமைகளை மீட்டுருவாக்கம் செய்வதற்கும், அவை தொடர்பான வரலாற்றுப் பதிவுகளில் இருக்கும் இடைவெளிகளை நிரப்புவதற்கும், அவற்றில் ஒலிப்பு, உருமாற்றம் போன்ற மொழியியல் அம்சங்களில் ஏற்படும் வளர்ச்சிகளைக் கண்டறிவதற்கும் இரண்டு முறைகளையுமே கையாள்வது வழக்கம்.  
ஒப்பியல் முறை, 19 ஆம் நூற்றாண்டில் உருவாகி வளர்ந்த ஒரு முறை. டேனிய அறிஞர்களான ராசுமுசு ராசுக் (Rasmus Rask), கார்ல் வெர்னர் (Karl Verner) என்போரும், செருமானியரான சேக்கப் கிரிம் (Jacob Grimm)என்பாரும் இத்துறையில் முக்கியமான பங்களிப்புக்களைச் செய்தவர்கள் ஆவர். இம்முறையைப் பயன்படுத்தி முந்து மொழியொன்றின் மீட்டுருவாக்கத்தைச் செய்தவர் ஆகஸ்ட் சிலெய்ச்சர் (August Schleicher) என்பவர்ராவார். இது தொடர்பில் அவர் எழுதிய நூல் 1861 ஆம் ஆண்டு வெளியானது.
# ஒப்பியல் முறை

## இனவழித் தொடர்பு

இரண்டு அல்லது பல சான்றுள்ள மொழிகளின் இணையான சொற்களின் பட்டியலை ஒப்பிடுவதன் மூலம், அவை ஒரே முந்து மொழியிலிருந்து உருவானவை என நிறுவுவது ஒப்பியல் முறையின் ஒரு நோக்கமாகும். இச் சொற்களில் இருந்து ஒழுங்கு முறையான ஒலித்தொடர்புகளைக் கண்டறிவதுடன், தொடரான ஒலி மாற்றங்களை ஒப்புநோக்குவர். இவற்றை அடிப்படையாக வைத்து முந்து மொழியை மீட்டுருவாக்கம் செய்ய முடியும். ஒலித்தொடர்புகள் தற்செயலானவையாக இராமலும், பொது மூதாதை மொழியைப் பகுதியாகவேனும் மீட்டுருவாக்கம் செய்ய முடிந்தாலும் மட்டுமே அவற்றுக்கிடையேயான பொது மூலத் தொடர்புகளை உறுதியாகச் சொல்ல முடியும்.  
இரண்டு மொழிகள் ஒரே மூதாதை மொழியிலிருந்து தோன்றியிருக்குமானால் அவை இனத் தொடர்புள்ளவை எனக் கூறலாம். எடுத்துக்காட்டாக, எசுப்பானியமும், பிரெஞ்சு மொழியும் இலத்தீன் மொழியிலிருந்து வந்தவையாதலால் அவ்விரு மொழிகளும் ஒரே குடும்பத்தைச் சேர்ந்தவை எனலாம். இக் குடும்பம் ரோமன்சு மொழிக்குடும்பம் ஆகும்.  
மொழிகளுக்கு இடையிலான தொடர்புகள் வெவ்வேறு அளவுகளில் இருக்கலாம். எடுத்துக் காட்டாக, ஆங்கிலம், செருமானியம், ரசிய மொழி ஆகிய இரண்டுடனும் தொடர்பு உள்ளது ஆனாலும், செருமானியத்துடனான தொடர்பு ரசிய மொழியுடனான தொடர்பிலும் நெருக்கமானது ஆகும்.
# ஆகஸ்ட் சிலெய்ச்சர்

**ஆகஸ்ட் சிலெய்ச்சர்** (பெப்ரவரி 19, 1821 - டிசம்பர் 6, 1868) என்பார் ஒரு செருமானிய மொழியியலாளர் ஆவார். *இந்திய-ஐரோப்பிய மொழிகளின் ஒப்பியல் இலக்கணத் தொகுப்பு* *(A Compendium of the Comparative Grammar of the Indo-European Languages)* இவர் எழுதிய முக்கியமான நூலாகும். இந் நூலில் இவர் முந்து இந்திய-ஐரோப்பிய மொழியை மீட்டுருவாக்கம் செய்ய முயன்றார். மீட்டுருவாக்கம் செய்யப்பட்ட சொற்களையும், அதிலிருந்து அறயப்படத்தக்க இந்திய-ஐரோப்பியச் சமூகம் தொடர்பான அம்சங்களையும் எடுத்துக்காட்டி விளக்குவதற்காக சிலெய்ச்சரின் கதை எனப்படும் ஒரு சிறிய கதையையும் அவர் உருவாக்கினார்.
# ஆகஸ்ட் சிலெய்ச்சர்

## வாழ்க்கை

ஆகஸ்ட் சிலெய்ச்சர் மெய்னிங்கன் என்னும் இடத்தில் பிறந்தார். காச நோயால் பீடிக்கப்பட்டுத் தனது 47 ஆவது வயதிலேயே ஜெனா என்னுமிடத்தில் காலமானார்.
# ஆகஸ்ட் சிலெய்ச்சர்

## பணிகள்

ஆகஸ்ட் சிலெய்ச்சர் முதலில் இறையியலையும், இந்திய-ஐரோப்பிய மொழிகளையும், சிறப்பாக சிலாவிய மொழிகளையும் கற்றார். கேகலின் செல்வாக்குக்கு உட்பட்டு, மொழியானது, வளர்ச்சிக் காலம், முதிர்ச்சி, சிதைவு ஆகியவற்றுடன் கூடிய ஒரு உயிரினம் போன்றது என்னும் கோட்பாட்டையும் உருவாக்கினார். 1850 ஆம் ஆண்டில், இந்திய-ஐரோப்பிய மொழிகளை முறைப்படி விளக்கும் *முறைப்படியான பார்வையில் ஐரோப்பிய மொழிகள்* *(The languages of Europe in systematic perspective)* என்னும் ஒரு நூலை எழுதி முடித்தார். இவர் உயிரியலிலிருந்து பெறப்பட்ட சொற்களான பேரினம், இனம், வகை போன்ற சொற்களால் வசதியாக விளக்கக்கூடியதாக, மொழிகளை ஒரு முழுமையான உயிரினமாகவே எடுத்துக்கொண்டார்.
# ஆகஸ்ட் சிலெய்ச்சர்

## உசாத்துணைகள்

- Salomon Lefmann: *August Schleicher. Skizze.* Leipzig (1870)
- Joachim Dietze: *August Schleicher als Slawist. Sein Leben und Werk in der Sicht der Indogermanistik.* Berlin, Akademie Verlag (1966)
- Konrad Körner: *Linguistics and evolution theory (Three essays by August Schleicher, Ernst Haeckel and Wilhelm Heinrich Immanuel Bleek).* Amsterdam-Philadelphia, John Benjamins Publishing Company (1983)
- Liba Taub: *Evolutionary Ideas and "Empirical" Methods: The Analogy Between Language and Species in the Works of Lyell and Schleicher.* British Journal for the History of Science 26, S. 171–193 (1993)
- Theodeor Syllaba: *August Schleicher und Böhmen.* Prague, Karolinum (1995).
# திருநெல்வேலி படுகொலைகள்

**திருநெல்வேலி படுகொலைகள்** (*Thirunelveli massacre*) என்பது 1983, சூலை 24, 25 காலப் பகுதியில் இலங்கையில் உள்ள யாழ்ப்பாணம் திருநெல்வேலியில் அந்நாட்டுப் படைத்துறையால் 51 வரையான தமிழர்கள் படுகொலை செய்யப்பட்ட நிகழ்வாகும். யூலை 23, 1983 இலங்கைப் படைத்துறையினரின் இரவு நேர வீதிப்பாதுகாப்பு நடவடிக்கையின் போது தமிழீழ விடுதலைப் புலிகள் வைத்த கண்ணிவெடியில் சிக்கி பதின்மூன்று இராணுவத்தினர் இறந்ததைத் தொடர்ந்து பலாலி, சிவன் அம்மன் கிராம், ஆகிய பகுதிகளில் புகுந்த இலங்கைப் படைத்துறை தமிழர்களைப் படுகொலை செய்தது.
# கனேடியத் தமிழ் ஒலிபரப்புத்துறை

கனடிய தமிழ் ஊடகங்களில் ஒலிபரப்புத்துறை அல்லது வானொலிகள் ஒரு முக்கிய இடத்தை வகிக்கின்றன.
# கனேடியத் தமிழ் ஒலிபரப்புத்துறை

## வானொலிகள்

- தமிழ்த் தென்றல் (மொன்றியால் வானொலி)
- கனேடிய தமிழ் ஒலிபரப்புக் கூட்டுத்தாபனம் - CTBC
- கீதவாணி
- கனேடிய தமிழ் வானொலி - CTR
- மொன்ரியல் தமிழ் ராகம் MTR
- தமிழ்ப் பண்பலை 101.3 - CMR
- அனைத்துலக தமிழ் வானொலி - GTR
- தமிழ் ஸ்ரார் வானொலி
- சர்வதேச தமிழ் வானொலி - ITC
- ஆமென் வானொலி
- வணக்கம் பண்பலை
- ஏ9 வானொலி -
- கலசம் (இணைய வானொலி)-
- வெளிச்சம் (இணைய வானொலி) -
# கனேடியத் தமிழ் ஒலிபரப்புத்துறை

## மொழி நடை

தொடக்க காலத்தில் பழைய இலங்கை வானொலிக் கலைஞர்கள் பலர் கனேடிய தமிழ் ஒலிபரப்புத்துறையில் பங்கு கொண்டதால் செய்தி வாசிப்பு, உரையாடல் என அனேக நிகழ்ச்சிகளில் ஆங்கிலம் கலப்பில்லாத தமிழ் மொழிக்காவும், தெளிவான தமிழ் உச்சரிப்பும் கனேடிய தமிழ் வானொலிகள் இருந்தது.
# கனேடியத் தமிழ் ஒலிபரப்புத்துறை

## வரலாறு

கனடாவில் 1980 களின் இறுதியில் இருந்து தமிழில் நிகழ்ச்சிகள் ஒலிபரப்ப தொடங்கின. முதன் முதலாக 24 மணி நேர தமிழ் வானொலிச் சேவை கனேடிய தமிழ் ஒலிபரப்புக் கூட்டுத்தாபனத்தால் 1996 ம் ஆண்டு தொடங்கப்பட்டது. இது சிறப்பு அலைவரிசையில் தொடங்கப்பட்டது. இதைக் கேட்பதற்கு தனியான ஒரு வானொலி பெற வேண்டும்.
பண்பலை அலைவரிசையில் பெரும்பாலும் தமிழ் நிகழ்ச்சிகளைக் கொண்டு கனேடிய பல்லினப்பண்பாட்டு வானொலி 2004 இல் தொடங்க்ப்பட்டது.
# தேனீ மலை

**தேனீமலை** தமிழ்நாட்டில் புதுக்கோட்டை மாவட்டத்தில் பொன்னமராவதி (பொன்னமராவதியிலிருந்து வடகிழக்கில் சுமார் 10 கி.மீ. தொலைவில்) அருகே அமைந்துள்ளது. இங்கு ஆறு முகம் கொண்ட முருகன் சிலை உள்ளது. இங்கு எப்போதும் மலைத்தேன் கூடு இருந்துகொண்டே இருக்கும். எனவே தான் இம்மலை தேனீமலை எனப்பெயர் பெற்றது. இங்கு வருடா வருடம் பங்குனி உத்திரத்தின்போது மஞ்சுவிரட்டு நடத்தப்படும். இங்கு கார்த்திகை தீபத்தின்போது மலை உச்சியில் தீபம் ஏற்றப்படும்.
# பெண்களின் உரிமைகள்

**பெண்களின் உரிமைகள்** என்பது அனைத்து வயதிலுமுள்ள பெண்கள், குழந்தை அனைவருக்குமான உரிமைகளையும் சுதந்திரங்களையும் குறிக்கிறது. இந்த உரிமைகள் நிறுவனப்படுத்தப்படாது இருக்கலாம். சட்டம் , உள்ளூர் பழக்கங்கள், சமூகக் கட்டுப்பாடுகளால் தவிர்க்கப்பட்டோ மறுக்கப்பட்டோ இருக்கலாம். இந்த உரிமைகளும் சுதந்திரங்களும் ஆண்களை உள்ளடக்கிய மனித உரிமைகளின் விரிவான வரைவிலக்கணங்களிலிருந்து பிரித்து தனியே தொகுப்பது தேவையாகிறது; ஆண்களுக்கு இயல்பாக கொடுக்கப்படும் உரிமைகள் கூட பெண்களுக்கு மறுக்கப்படுகின்றன. தன்னார்வலர்கள் சமூகத்தினால் பெண்களின் உரிமைகள் காலம் காலமாகவே புறக்கணிக்கப்பட்டு வருவதையும் பெண்கள் இந்த உரிமைகளைப் பெற ஓர் எதிர் சாய்நிலை அமைந்துள்ளதையும் சுட்டுகின்றனர்.  
பெண்களின் உரிமைகள் என்பது பாலியல் வன்முறைகளிலிருந்து விடுபடுதல், வாக்குரிமை, பொது நிறுவனங்களில் வேலை செய்தல், குடும்ப உறவில் பெண்களின் உரிமை, சமமான ஊதியம் அல்லது சரியான ஊதியம் பெறுவது, குழந்தை பிறப்பு உரிமைகள், சொத்துரிமை, கல்வி உரிமை ஆகியவற்றை உள்ளடக்கியது ஆகும்.
# பெண்களின் உரிமைகள்

## வரலாறு

###### பழமையான வராலாறு
# பெண்களின் உரிமைகள்

## வரலாறு

#### மெசொப்பொத்தேமியா

பழங்கால சுமேரியாவில் பெண்கள் விற்பனை,வாங்கல் மற்றும் வாரிசு சொத்துரிமை போன்றவற்றில் ஈடுபட்டு வந்துள்ளனர். அவர்கள் வணிகத்திலும் ஈடுபட்டு வந்துள்ளனர்
# பெண்களின் உரிமைகள்

## வரலாறு

#### பாபேல்

ஒரு கணவன் எந்த சூழ்நிலையிலும் தனது மனைவியை விவாகரத்து செய்யலாம் என பழங்கால பாபேல் சட்டம் கூறுகின்றது.
# பெண்களின் உரிமைகள்

## வரலாறு

#### இந்தியா

வேதகாலத்தில் ஆண்களுக்கு கொடுக்கப்பட்ட அனைத்து உரிமைகளும் பெண்களுக்கு வழங்கப்பட்டு வந்தன. பழங்கால இலக்கண அறிஞர்களாக பதஞ்சலி, கத்யாயனா போன்றவர்கள் அறியப்படுவதன் மூலம் முற்கால வேதகாலத்தில் பெண்கள் எழுத்தறிவு பெற்றவர்களாக இருந்துள்ளார்கள் என்பது தெரிய வந்துள்ளது. இருக்கு வேதம் முதிர் கன்னிகள் தங்களுக்குப் பிடித்தமான ஆண்களை தேர்வு செய்யும் சுயம்வரம் போன்றன இருந்ததாகவும் உடனுறைபு வாழ்க்கையான களவு மணம் ஆகியவை இருந்ததாகவும் கூறப்படுகிறது.
# பெண்களின் உரிமைகள்

## வரலாறு

#### கிரேக்கம் (நாடு)

பழங்கால கிரேக்க நாடுகளின் நகர அரசுகளில் பெண்களின் அரசியல் மற்றும் சம உரிமை பெறுவதில் பின்தங்கியிருந்த போதிலும் கி மு480 வரை பெரும்பாலான உரிமைகளில் சம உரிமை பெற்று இருந்தனர். போர்லாண்ட் டெல்பி, தெசாலி, மெகரா, எசுபார்த்தா போன்ற இடங்களில் பெண்கள் சொந்தமாக நிலங்கள் வைத்திருந்ததாக பதிவுகள் கூறுகின்றன. இருந்த போதிலும் தொன்மைக்காலத்திற்குப் (கி.மு 480) பிறகு பெண்களுக்கான உரிமைகள் குறைக்கப்பட்டு சட்டம் இயற்றப்பட்டன.  
இந்த உரிமைகளும் சுதந்திரங்களும் பெற மகளிரும் அவர்தம் ஆதரவாளர்களும் போராடி வந்துள்ளனர்; சில இடங்களில் சம உரிமை வேண்டி இன்னமும் போராடி வருகின்றனர். இதனைத் தழுவி 1979ஆம் ஆண்டு ஐ.நாவின் பொது அவை மகளிருக்கெதிரான அனைத்து பாகுபாட்டையும் அகற் பொதுவிணக்க உடன்பாட்டை (CEDAW) நிறைவேற்றியது. *பன்னாட்டு மகளிருக்கான உரிமைச் சட்டம்* என விவரிக்கப்பட்ட இந்த உடன்பாடு செப்டம்பர் 3, 1981 அன்று செயலாக்கத்திற்கு வந்தது. வளர்ச்சியடைந்த நாடுகளில் அமெரிக்க ஐக்கிய நாடு மட்டுமே இந்த உடன்பாட்டை இன்னும் செயலாக்கத்திற்கு கொண்டு வரவில்லை.  
இந்த உடன்பாடு பெண்கள் பாகுபடுத்தப்படுவதை இவ்வாறு வரையறுத்துள்ளது:
<blockquote>Any distinction, exclusion or restriction made on the basis of sex which has the effect or purpose of impairing or nullifying the recognition, enjoyment or exercise by women, irrespective of their marital status, on a basis of equality of men and women, of human rights and fundamental freedoms in the political, economic, social, cultural, civil or any other field.</blockquote>
இதன் தமிழாக்கம்:
<blockquote>மகளிர்,அவரின் மணநிலை ஏதாவிருப்பினும், ஆண் பெண் சமநிலை என்ற கோட்பாட்டினை ஒட்டியும் மனித உரிமைகள் மற்றும் குடிமை,பண்பாடு,சமூகம்,பொருளியல் ,அரசியல் அடிப்படை உரிமைகளைக் கொண்டும் பாவிக்கும் மதிப்பு,உரிமை எவற்றையும் குறைக்கக்கூடிய,தவிர்க்கக்கூடிய எந்தவொரு வேறுபாடும் பாகுபாடு ஆகும்.</blockquote>  
இந்த உடன்பாடு ஓர் செயலாக்கத் திட்டத்தினையும் முன்வைத்துள்ளது. இதனையொட்டி உடன்பாட்டில் ஒப்பிட்ட நாடுகள் தங்கள் நாட்டு சட்டங்களில் இருபால் சமத்துவம் இடம் பெறுமாறு செய்ய வேண்டும்;பாகுபாடு ஏற்படுத்தும் சட்டங்களை திரும்பப் பெறவேண்டும்; மகளிருக்கெதிரான பாகுபாட்டினை அகற்றிட புதுச்சட்டங்கள் இயற்ற வேண்டும். இத்தகைய பாகுபாட்டினை அகற்றிட உறுதி செய்யும் வகையில் பொது அமைப்புகளையும் நீதி அமைப்புகளையும் நிறுவிட வேண்டும். தனிநபர்கள்,நிறுவனங்கள் மற்றும் பிற அமைப்புகள் மகளிருக்கெதிரான வகையில் பாகுபாடு காட்டுவதை கண்காணித்து அவற்றை அகற்றிட செயலாற்றிட வேண்டும்.
# பெண்களின் உரிமைகள்

## வரலாறு

### மபுடோ நெறிமுறை

சூலை 11,2003 அன்று மொசாம்பிக்கின் மபுடோவில் நடந்த இரண்டாவது ஆபிரிக்க ஒன்றிய மாநாட்டில் **மபுடோ நெறிமுறை** என்று பரவலாக அறியப்படும் *ஆபிரிக்க மகளிருக்கான உரிமைகள் மற்றும் மனித உரிமைகளுக்கான ஆபிரிக்க உரிமைமுறியின் நெறிமுறை* நிறைவேற்றப்பட்டது. ஆப்பிரிக்க ஒன்றியத்தில் தேவைப்பட்ட 15 உறுப்பினர் நாடுகள் செயலாக்கிய நிலையில் நவம்பர் 25,2005 அன்று நடப்பிற்கு வந்தது. இந்த நெறிமுறை பெண்களுக்கு அரசியலில் ஈடுபட,சமூக மற்றும் அரசியல் சமத்துவம், கருத்தரிப்பு சுதந்திரம் மற்றும் தங்கள் பாலுறுப்பு மாற்றத்திற்கு முடிவு காணல் என முழுமையான உரிமைகளை உறுதிப்படுத்துகிறது.
# ஆயிரம்விளக்கு மசூதி

**ஆயிரம்விளக்கு மசூதி** இந்தியாவில் தமிழகத்தின் தலைநகர் சென்னையில் அண்ணா சாலையில் அமைந்துள்ள பல மாடங்களைக் கொண்ட மசூதியாகும். இது நாட்டில் உள்ள மிகப்பெரும் மசூதிகளில் ஒன்றாகும். இங்கு தமிழக சியா முசுலிம்களின் தலைமையகம் இயங்குகிறது. இதனை 1810ஆம் ஆண்டு நவாப் உம்தத்-உல்-உம்ரா கட்டியதாகத் தெரிகிறது.
# ஆயிரம்விளக்கு மசூதி

## வரலாறு

ஆயிரம்விளக்கு மசூதி 1810-ல் ஆற்காடு நவாப் உம்தாத் உல்-உமாராவால் கட்டப்பட்டது. இது இடைக்கால கட்டடக்கலை பாணியில் கட்டப்பட்டதாகும். இந்த மசூதி இருந்த இடம் முன்பு ஒரு சட்டசபை மண்டபத்தால் ஆக்கிரமிக்கப்பட்டது. சபை மண்டபத்தை ஒளிரச் செய்ய ஆயிரம் எண்ணெய் விளக்குகளை ஏற்றும் வழக்கம் அன்று இருந்தது. அந்தப் பாரம்பரியத்தின் நீட்சியாகவே இம்மசூதிக்கு ஆயிரம்விளக்கு மசூதி என்று பெயரிடப்பட்டது.  
சென்னையின் தலைமை ஷியா காசி இம்மசூதியில் இருந்துதான் செயல்படுகிறார். தொடர்ந்து இப்பதவியை ஒரே குடும்பம் வகித்து வருவது குறிப்பிடத்தக்கது.
# கருத்துத் திருட்டு

**கருத்துத் திருட்டு** (Plagiarism) அல்லது **படைப்புத் திருட்டு** என்பது மற்றொரு நபரின் மொழி, எண்ணங்கள், யோசனைகள் அல்லது வெளிப்பாடுகளை ஒருவரின் சொந்த அசல் படைப்பாகக் காட்டி ஏமாற்றுவதாகும். நிறுவனத்தைப் பொறுத்து துல்லியமான வரையறைகள் மாறுபடும் என்றாலும், பல நாடுகள் மற்றும் கலாச்சாரங்களில் திருட்டு என்பது கல்விசார் ஒருமைப்பாடு மற்றும் பத்திரிகை நெறிமுறைகள் மற்றும் கற்றல், கற்பித்தல், ஆராய்ச்சி, நேர்மை, மரியாதை மற்றும் பொறுப்பு ஆகியவற்றைச் சுற்றியுள்ள சமூக விதிமுறைகளை மீறுவதாகக் கருதப்படுகிறது. எனவே, திருட்டு செய்ததாக உறுதியான ஒரு நபர் அல்லது நிறுவனம், இடைநீக்கம், பள்ளி அல்லது பணியிலிருந்து வெளியேற்றுதல், அபராதம், [7] [8] சிறைத்தண்டனை, போன்ற பல்வேறு தண்டனைகள் மற்றும் பிற அபராதங்கள் அல்லது தடைகளுக்கு உட்பட்டது  
கருத்துத் திருட்டு என்பது பொதுவாக ஒரு குற்றமாக இருக்காது, ஆனால் கள்ளப் பணம் தயாரிப்பது போலவே, பதிப்புரிமை மீறல் தார்மீக உரிமைகள் மீறல், அல்லது சித்திரவதைகள் ஏற்படும் தப்பெண்ணங்களுக்காக நீதிமன்றத்தில் மோசடி செய்ததாக எடுத்துக்கொள்ளப்பட்டு தண்டிக்கப்படலாம். கல்வி மற்றும் தொழில்துறையில், இது ஒரு கடுமையான நன்னெறிக் குற்றமாகும். திருட்டு மற்றும் பதிப்புரிமை மீறல் ஆகியவை கணிசமான அளவிற்கு ஒன்றுடன் ஒன்று ஒத்துப்போகின்றன, ஆனால் அவை சமமானவை அல்ல.
# கருத்துத் திருட்டு

## சொற்பிறப்பியல் மற்றும் பண்டைய வரலாறு

1 ஆம் நூற்றாண்டில், இலத்தீன் வார்த்தையான எனும் வார்த்தை பயன்படுத்தப்பட்டது (இதற்கு "கடத்துபவர்" என்பது பொருளாகும்) வேறொருவரின் படைப்பைத் திருடுவதைக் குறிக்க உரோமானியக் கவிஞர் மார்சியால் இந்த வார்த்தையினைப் பயன்படுத்தினார்.1601 ஆம் ஆண்டில் ஜேகோபியன் காலத்தில் நாடகக் கலைஞர் பென் ஜான்சனால் இலக்கியத் திருட்டில் ஈடுபட்ட ஒருவரை விவரிக்க இந்த வார்த்தை ஆங்கிலத்தில் அறிமுகப்படுத்தப்பட்டது.
# கருத்துத் திருட்டு

## சட்ட அம்சங்கள்

சில சூழல்களில் கருத்துத் திருட்டு என்பது திருடலாகக் கருதப்பட்டாலும், சட்டப்பூர்வ ஆதாரம் இதற்கு இல்லை. கல்விக் கடனைப் பெறுவதற்காக வேறொருவரின் வேலையைப் பயன்படுத்துவது மோசடியின் சில சட்ட வரையறைகளை உள்ளடக்கியிருக்கலாம். "திருட்டு" என்பது குறித்து குற்றவியல் அல்லது உரிமையியல் சட்டத்திலும் தெளிவாகக் குறிப்பிடப்படவில்லை. சில வழக்குகள் நியாயமற்ற போட்டியாகவோ அல்லது தார்மீக உரிமைகளின் கோட்பாட்டின் மீறலாகவோ கருதப்படலாம்.
# கருத்துத் திருட்டு

## கல்வித்துறையில்

கல்வித்துறையில், மாணவர்கள், பேராசிரியர்கள் அல்லது ஆராய்ச்சியாளர்களால் திருட்டு என்பது கல்வி நேர்மையின்மை அல்லது கல்வி மோசடியாகக் கருதப்படுகிறது, மேலும் குற்றவாளிகள் கல்வித் தணிக்கைக்கு உட்பட்டவர்கள், மாணவர்களை வெளியேற்றுவது மற்றும் பேராசிரியர்கள் மற்றும் ஆராய்ச்சியாளர்களுக்கான ஒப்பந்தங்களை நிறுத்துவது உட்பட போன்ற தண்டனைகள் வழங்கப்படலாம்.
# கருத்துத் திருட்டு

## மேலும் வாசிக்க

-
-
# சின்ன மருமகள் (தொலைக்காட்சித் தொடர்)

**சின்ன மருமகள்** (ஆங்கிலம்: *Choti Bahu-Sindoor Bin Suhagan*) என்பது ஜீ தமிழில் ஒளிபரப்பப்படும் தமிழ்த் தொடராகும். இந்தத் தொடர் ஹிந்தியில் சோட்டி பஹூ-சிந்தூர் பின் சுகாகன் என்ற பெயரில் ஒளிபரப்பப்பட்டு வந்தது. இந்தப் பெயர் குறிப்பிடுவதுபோல், இந்தக் கதை குடும்பத்தின் சின்ன மருமகளையும் பாரம்பரிய இந்திய சமூகத்திலும் கவனம் செலுத்துவதாக இருக்கிறது.[http://www.tribuneindia.com/2009/20090519/ldh1.htm ] தொலைக்காட்சி தொடர்களின் மாறிவரும் பின்னணிகள் குறித்த ஒரு கட்டுரையில், தயாரிப்பாளர் ஏக்தா கபூர், "தொலைக்காட்சி மிகவும் நாட்டுப்புறப் பார்வையாளர்களுக்கென்று ஆகிவிட்டது. இது ஒரு புதிய பார்வையாளர், மிகவும் பரவசமான பார்வையாளர். அவருக்கு பார்வை நேரம் நிறைய இருக்கிறது. இயல்பாகவே, கதையம்சம் மாறிவருகிறது. நாட்டுப்புறக் கதைகள் குழந்தைத் திருமணம், வரதட்சிணை மரணம், பெண் சிசுக்கொலை போன்ற பிரச்சினைகளின் மீது கவனம் செலுத்தும் பெரிய அளவிற்கு சமூக அக்கறையுள்ள கதைகளுக்கு வழியமைப்பவையாக இருக்கின்றன. ஒரு நாளின் முடிவில் தொலைக்காட்சி வெகுவாக மக்களுக்கானது என்பதால் இது உண்மையான இந்தியாவை கவனப்படுத்துகிறது. நான் நாட்டுப்புறப் பார்வையாளர்களுக்கான நிகழ்ச்சிகளை தயாரிப்பேன். நான் மரியாதைக்குரிய பார்வையாளரின் மீது தாக்கமேற்படுத்தாதவரை நமது புதிய பார்வையாளரான நாட்டுப்புற பார்வையாளர் மீதே என்னுடைய கவனம் இருக்கும்" என்று கூறினார்.[http://timesofindia.indiatimes.com/entertainment/tv-/Shehar-Se-Gaon-Tak-/articleshow/5189054.cms ] இந்தத் தொடர் 2008 ஆம் ஆண்டு நவம்பர் 10 இல் ஒளிபரப்பப்படுவதாக இருந்தது, ஆனால் 2008 ஆம் ஆண்டு நவம்பர் 9 இல் தொடங்கிய "இந்திய தொலைக்காட்சி வேலைநிறுத்தத்தால்" டிசம்பர் 8 2008 வரை தள்ளிவைக்கப்பட்டது.
# சின்ன மருமகள் (தொலைக்காட்சித் தொடர்)

## கதைக்கரு

விருந்தாவன் என்ற ஆன்மீகப் பற்றுள்ள ஊரில் வளரும் ராதிகா என்ற இளம்பெண்ணின் மனதை உருக்கச்செய்யும் கதையாக சோட்டி பஹூ இருந்தது. அவர் தத்தெடுக்கப்பட்டவர். அவர் அவருடைய தந்தை, தாயார், சகோதரி மற்றும் அம்மாவுடன் வசிக்கிறார். அம்மா அவரை வெறுக்கிறார். அவர் தேவ் புரோகித்தை சந்திக்குவரை அவர் மிகவும் எளிமையானவராக இருக்கிறார். தேவ் அவளைப் பார்த்தவுடனேயே காதலில் விழுகிறார், அவளும் காதல் வயப்படுகிறாள். தேவ் அவளுடைய பெயர் அவளுடைய சகோதரியின் பெயரான விஷாகா என்று நினைத்துக்கொள்கிறார். அவர் தன்னுடைய பெற்றோர்களிடம் இதைப்பற்றி கூற அவர்கள் ராதிகாவின் தந்தை வீட்டிற்குச் சென்று திருமண நிச்சயம் செய்கின்றனர். இதைக்கேள்விப்பட்ட ராதிகா தன் சகோதரி மகிழ்ச்சியாக இருப்பதற்காக எதையும் செய்ய தீர்மானிக்கிறார். மற்றொரு பக்கம் விஷாகா நடிகையாவதற்கு மும்பைக்கு ஓடிப்போக வேண்டும் என்று நினைக்கிறார். திருமண நாளில் விஷாகா ராதிகாவிற்கு திருமண உடை உடுத்தி தனக்கு திரைப்பட பரிசோதனை இருப்பதால் அந்த இடத்தில் அவரை வைத்துவிட்டுச் செல்கிறார். அதிர்ஷ்டத்தினால் ராதிகாவிற்கும் தேவிற்கும் திருமணம் நடக்கிறது. திருமணம் நடந்தபிறகு விஷாகா திரும்பி வருகிறாள், அம்மா மற்றும் அவளுடைய தாயாரின் உதவியோடு திருமண உடை உடுத்தி தேவின் வீட்டிற்கு செல்கிறாள். விஷாகா தான் காதலித்தவரின் பெயர் அல்ல என்பதைத் தெரிந்துகொள்ளும் தேவ் ராதிகாவை வீட்டிற்கு திருப்பி அனுப்பி விடுகிறார். இவ்வாறு ஒரு நீளமான, மனதை உருகச் செய்யும் கதை தொடங்குகிறது. மிக முக்கியமான நிகழ்ச்சிகளுக்கிடையே அம்மா ராதிகாவின் அறையில் மண்ணென்ணையை ஊற்றி அவர் மிக மோசமாக காயமடைவதற்கு காரணமாகிறார். அதிலிருந்து அவர் முற்றிலும் குணமாகிறார் என்பதோடு அம்மாவால் முயற்சிக்கப்படும் வேறு சில முயற்சிகளிலிருந்து குறிப்பாக பாம்பை விட்டு கடிக்கச்செய்வது போன்றவற்றிலிருந்து தப்பிக்கிறார். அவர் எல்லோர் முன்னிலையிலும்தான் தேவைத் திருமணம் செய்துகொண்டார் என்பதால் அவர் டெல்லியை நோக்கி (தேவ் வீட்டிற்கு) செல்கிறார். விஷாகா அவளுடைய காதலராக இருக்கலாம் என்ற சந்தேகத்திற்குரிய விக்ரம் என்பவரிடமிருந்து அவளுக்கு மும்பையிலிருந்து தொலைபேசி அழைப்புகள் வருகின்றன. அவள் அவரை திருமணம் செய்துகொள்ள விரும்புவதுபோல் தோன்றுகிறது.
# சின்ன மருமகள் (தொலைக்காட்சித் தொடர்)

## கதைக்கரு

### **ராதிகா சாஸ்திரி புரோகித் (வயது 20)**

ராதிகா தானாகவே எதிர்த்துப் போராட மறுக்கிறார் என்பதோடு தன்னைக் காப்பாற்ற கிருஷ்ண பரமாத்வையே நம்பியிருக்கிறார், ஆனால் தன்னுடைய குடும்ப உறுப்பினர்களை காப்பாற்ற வேண்டிய நிலை வரும்போது பலவீனமாகவும், அழுதுகொண்டும் இருப்பதை விடுத்து கானாவின் உதவியோடு துணிச்சலையும், புத்திசாலித்தனத்தையும் காட்டுகிறார். ராதிகா புரோகித் சோட்டி பஹுவாக ஆவதைத் தடுப்பதற்கு, தன்னுடைய நேரடி பேத்தியான விஷாகாவிற்கே இந்த உரிமை உள்ளது என்று நம்பும் அம்மாவின் மற்றொரு முயற்சியில் அவளுடைய திருமண நாளில் அவள் அறைக்கு தீ வைக்கப்படுவதால் அவள் "ஐம்பது சதவிகிதம்" எரிந்துபோனவளாக காணப்படுகிறாள். ராதிகா இப்போது அறுவை சிகிச்சைக்காக காத்திருக்கிறாள். அவள் டெல்லியை நோக்கிப் போய்க்கொண்டிருக்கிறாள்.
# சின்ன மருமகள் (தொலைக்காட்சித் தொடர்)

## கதைக்கரு

### தேவ் ராஜ் புரோகித் (வயது 25)

தேவ் ஒரு புத்திசாலியான நேர்மையான பையன். அவன் ராதிகாவை அதிகம் நேசிக்கிறான். அவன் விஷாகா தன்னுடைய முதல் மனைவி என்றும், சமூகம் ராதிகாவை இரண்டாவது மனைவி என்று அழைக்கும் என்றும் நினைக்கிறான். அவன் தன்னுடைய குடும்பத்திற்காக என்ன வேண்டுமானாலும் செய்வான். இப்போது அவன் விரும்பிய ராதிகா என்ற பெண்ணுடம் திருமணம் நிச்சயப்பட்டிருக்கும் நிலையில் அவன் அவளைப் பற்றியே இரவும் பகலும் நினைத்துக்கொண்டிருக்கிறான். தேவ் புரோகித்தின் வீட்டினுடைய வாரிசு. அவனும் ராதிகாவும் புரோகித் வீட்டிற்கு ஒரு வாரிசை உருவாக்க முயற்சிக்கின்றனர், அதை மிருணாளினி வெறுக்கிறாள், தன்னுடைய கணவனின் இயாலாமையினால் குழந்தை பெற்றுக்கொள்ள இயலாத அவள் அர்ஜூனுடன் படுக்கையைப் பகிர்ந்துகொண்டு தான் கர்ப்பமடைந்தது ஒரு அதிசயம் என்று சொல்லிக்கொள்கிறாள்.
# சின்ன மருமகள் (தொலைக்காட்சித் தொடர்)

## கதைக்கரு

### பண்டிட் பிரிஜ் மோகன் சாஸ்திரி (வயது 55)

பண்டிட் பிரிஜ் மோகன் ராதிகாவின் தத்தெடுப்பு தந்தை என்பதோடு விஷாகாவின் நேரடி தந்தையுமாவார், விஷாகாவின் அச்சுறுத்தக்கூடிய சுதந்திரத்தினால் ஏற்பட்ட அவமதிப்புகளால் பாதிக்கப்பட்டு அவர் குடும்பத்தினரிடமிருந்து விலகியே இருக்கிறார்.
# சின்ன மருமகள் (தொலைக்காட்சித் தொடர்)

## கதைக்கரு

### தேவகி சாஸ்திரி (வயது 42)

தேவகி தன்னுடைய மகள்களை சமமாகவே நேசிக்கிறார் ஆனால் ராதிகா அம்மாவின் கரங்களில் சிக்கி பயங்கரமான முறையில் பாதிக்கப்படுகையில் அதற்கு உதவ இயலாமல் சில துளி கண்ணீர் மட்டுமே சிந்துகிறார் என்பதோடு அவ்வப்போது அம்மாவிடம் அவருடைய தவறான கற்பனைகளை கைவிடும்படி கெஞ்சுகிறார்.
# சின்ன மருமகள் (தொலைக்காட்சித் தொடர்)

## கதைக்கரு

### விஷாகா சாஸ்திரி (வயது 23)

விஷாகா பிரிஜ் மற்றும் தேவகிக்குப் பிறந்த அச்சமூட்டக்கூடிய வகையிலான சுதந்திரத்தைப் பெற்ற மகள். அவள் குறித்த அவள் குடும்பத்தினரின் திட்டங்களை எதிர்த்து சினிமா நடிகையாவது என்ற தன்னுடைய கனவை நிறைவேற்றிக்கொள்கிறாள். அவள் அங்கே மோசமான ஏதோ ஒன்றை செய்துவிட்டு விருந்தாவனுக்குத் திரும்புகிறாள், அது என்ன என்பது மர்மமாகவே இருக்கிறது. அவளுக்கு எப்போதும் விக்ரம் என்ற பெயர்கொண்ட ஒருவனிடமிருந்து தொலைபேசி அழைப்புக்கள் வருகின்றன. விக்ரம் புரோகித் குடும்பத்தினர் விரும்பாத ஒருவன்.  
அவன்தான் விஷாகாவின் காதலன். அவள் அவனை திருமணம் செய்துகொள்வாளாக இருந்தது. சமீபத்திய அத்தியாயத்தில், ராதிகா விக்ரமிடம் ஏதோ பேசச் சென்றபோது அம்மா காவல்துறையை அழைக்கிறாள், அவள் விசாகாவிடம் ராதிகாதான் காவல்துறையை அழைத்தாள் என்று கூறுகிறாள். தங்களுடைய திருமணத்தை நிறுத்தியதற்காக விஷாகா ராதிகாவின் திருமணத்தை அழிக்க சத்தியம் செய்கிறாள். புரப்பால் "குட்டீஸ்" என்றும் அழைக்கப்படுபவள்.
# சின்ன மருமகள் (தொலைக்காட்சித் தொடர்)

## கதைக்கரு

### அம்மா (வயது 79)

பண்டிட் சாஸ்திரியின் தாயாரான அம்மா, விஷாகாவை நேசிக்கிறாள், ஆனால் ராதிகாவை அவர் தத்தெடுக்கப்பட்டவள் என்பதாலும், அவள் எந்த ஜாதியைச் சேர்ந்தவள் என்பது தெரியாததாலும் அவளை ஒரு கெட்ட சகுனமாகவே கருதுகிறார். ராதிகாவின் மீது அவர் காட்டும் வெறுப்பும், அவளைக் காயப்படுத்த அவர் செல்லும் தொலைவும் மிகவும் பயங்கரமானவை. சமீபத்தில் - ராதிகாவின் திருமண நாளில் அவர் அவளுடைய திருமண அறைக்கு தீவைக்கிறார், இதனால் திருமண நிகழ்ச்சிகள் முடிவுறும் முன்பே ராதிகா மருத்துவமனையில் சேர்க்கப்படுகிறாள். இப்போது ஒரு பாம்பைக் கடிக்கவிட்டு கானா அவளுடைய பாவங்களுக்காக அவரைக் தண்டிப்பதுபோல் தோன்றினாலும் அவர் புரிந்துகொள்வதாக இல்லை. அவர் எப்போதுமே ராதிகாவிடம் இந்தத் திருமணம் 'உஸ்கி விஷாகா கா ஹேக் ஹைன்' என்று கூறுகிறார், ஆனால் ராதிகா தேவை விரும்புவதாலும் அவனின்றி அவளால் வாழ முடியாது என்பதாலும் அவருடைய முட்டாள்தனங்களை அவள் கேட்டுக்கொள்வதில்லை.
# சின்ன மருமகள் (தொலைக்காட்சித் தொடர்)

## கதைக்கரு

### மிஸ்டர்.புரோகித் (வயது 60) இறந்தவர்

விவேக் மற்றும் தேவின் தந்தையான மிஸ்டர். புரோகித் ராஜ் புரோகித்தின் பொறுப்பை தேவிற்கு தருகிறார். அவர் திடீரென்று மாரடைப்பால் பாதிக்கப்பட்டு படுக்கையில் மரணமடைகிறார்.
# சின்ன மருமகள் (தொலைக்காட்சித் தொடர்)

## கதைக்கரு

### வைஷாலி புரோகித் (வயது 57)

விவேக் மற்றும் தேவின் தாயாரான வைஷாலி ராதிகாவைக் காட்டிலும் விஷாகாவையே தன்னுடைய மருமகளாக்க நினைக்கிறார், ஏனென்றால் அவர் தன்னுடைய எதிர்கால பேரன்கள் "வார்ன் ஷங்கர்" என்று அழைக்கப்பட விரும்பவில்லை. அம்மா மற்றும் மிருணாளினியின் உதவியோடு தேவிற்கும் ராதிகாவிற்கும் நடக்கவிருந்த திருமணத்தை நிறுத்த விரும்புகிறார்.
# சின்ன மருமகள் (தொலைக்காட்சித் தொடர்)

## கதைக்கரு

### தாதி (வயது 82)

தாதி ஒரு மென்மனமும் உணர்வுப்பூர்வமான அன்பும் கொண்ட புரோகித் கண்டனின் மூத்த தாயாராவார், பாரம்பரியமான மதிப்பீடுகளில் நம்பிக்கை கொண்டவர் என்றாலும் அவை மோசமானவை என்று நிரூபணமான பின்பு அதை மாற்றிக்கொள்கிறார். அவர் தன்னுடைய பேரன் தேவ் உடன் நட்பான உறவைப் பேணுகிறார், தேவின் காதல் விருப்பமான ராதிகாவையும் நேசிக்கிறார்.
# சின்ன மருமகள் (தொலைக்காட்சித் தொடர்)

## கதைக்கரு

### விவேக் புரோகித் (வயது 32)

விவேக் புரோகித் கண்டனின் மூத்த மகனாவார், ஆனால் அவர் ஊனமுற்றவர் என்பதாலும் குடும்ப வாரிசை உருவாக்கித்தர இயலாதவர் என்பதாலும் ராஜ் புரோகித்தோடு நெருக்கமில்லாமல் இருக்கிறார். அவர் மிருணாளினி அர்ஜூனுடன் காதல் உறவு கொண்டிருப்பதை தெரிந்துகொண்டிருந்தாலும் அது தெரியாததுபோல் நடந்துகொள்கிறார்.
# சின்ன மருமகள் (தொலைக்காட்சித் தொடர்)

## கதைக்கரு

### மிருணாளினி புரோகித் (வயது 28)

மிருணாளின் புரோகித் கண்டனின் விரக்தியுற்ற படி பஹூ ஆவார். ராஜ் புரோகித்தின் தலைமைக்கு வர அவள் சுஷில் மற்றும் அர்ஜூனுக்கு பின்னணியாக இருக்கிறாள். அவள் ராதிகா புரோகித் குடும்பத்திற்கு ஒரு வாரிசைக் கொண்டுவந்துவிட்டால் தான் ஒரு வேலைக்காரியிடமிருந்து உத்தரவுகளைப் பெறவேண்டியிருக்கும் என்பதற்காக அச்சம்கொள்கிறாள், ஆனால் அவள் குறிப்பாக ராதிகாவின் மோசமான தொடக்கங்களால் அல்லாமல் தேவின் நிலையை தன்னுடைய காதலால் வலுப்படுத்தியும் அவருக்கு உதவியும் மற்றும் மிருணாளினியின் சவாலான களங்கப்படுத்தும் முயற்சிகளுக்கு அச்சம்கொள்ளாமலும் அவள் மிருணாளினியை அச்சமூட்டச் செய்கிறாள்.
# சின்ன மருமகள் (தொலைக்காட்சித் தொடர்)

## கதைக்கரு

### சுஷில் புரோகித் (வயது 50)

தேவ் மற்றும் விவேக்கின் மாமாவான சுஷில் தன்னுடைய மகன் அர்ஜுனை ராஜ் புரோகித்தின் தலைமையாக்க நினைக்கிறார்.
# சின்ன மருமகள் (தொலைக்காட்சித் தொடர்)

## கதைக்கரு

### அர்ஜுன் புரோகித் (வயது 27)

அர்ஜூன் சுஷிலின் மகன் என்பதோடு ராஜ் புரோகித்தின் தலைமைக்கு இரண்டாம் இடத்தில் இருப்பவன். அவன் மிருணாளியுடன் நெருக்கமான உறவு வைத்திருக்கிறான்.
# சின்ன மருமகள் (தொலைக்காட்சித் தொடர்)

## கதைக்கரு

### திபீகா புரோகித் (வயது 22)

தீபிகா அர்ஜூனின் பப்ளியும் இனிய மனைவியுமாவாள், அவள் மிருணாளியுடனான அர்ஜூனின் உறவைப் பற்றி தெரிந்துகொள்ளாதவளாக இருக்கிறாள். அவள் எல்லோரிடமும் இனிமையாக நடந்துகொள்வதோடு
மிருணாளிணியுடன் இருக்கவே விரும்புகிறேன் எனக் கூறுகிறாள்.
# சின்ன மருமகள் (தொலைக்காட்சித் தொடர்)

## கதைக்கரு

### பிர்ஜூ (வயது 24)

பிர்ஜு தேவின் உற்சாகமான உற்ற நண்பன், அவன் புரோகித் கண்டனில் வேலை செய்கிறான்.
# சின்ன மருமகள் (தொலைக்காட்சித் தொடர்)

## கதைக்கரு

### கேஷவ் சௌபே (வயது 25)

கேஷவ்தான் ராதிகா தேவை விரும்புகிறாள் என்று தெரிந்துகொள்வதற்கு முன்பாக அவளைத் திருமணம் செய்துகொள்வதாக இருந்தது. இதைத் தெரிந்துகொண்ட உடனேயே அவர் ராதிகாவுடனான திருமணத்தை ரத்து செய்துவிடுகிறார்.
# சின்ன மருமகள் (தொலைக்காட்சித் தொடர்)

## கதைக்கரு

### புரப் (வயது 22)

புரப் விருந்தாவனில் நடக்கும் இசை வீடியோவில் விஷாகாவை நடிக்கச்செய்ய ஏற்பாடு செய்பவன் என்பதோடு அவள் மும்பையில் சினிமா நட்சத்திரமாவதற்கான சோதனையின்போது அவள் தங்குவதற்கு ஏற்பாடு செய்கிறான். அவன் தன்னுடைய ஆவாரா மற்றும் சாலையோர ரோமியோ வாழ்க்கைமுறையால் அந்த நிகழ்ச்சியைச் சேர்ந்த பெண்ணிடம் தொடர்ந்து திட்டுவாங்கிக்கொண்டிருக்கிறான்.
# சின்ன மருமகள் (தொலைக்காட்சித் தொடர்)

## கதைக்கரு

### நந்து (வயது 8)

நந்து விருந்தாவனைச் சேர்ந்த முற்போக்கான பையன். அவன் ராதிகாவுடன் பாசமிகுந்த உறவு வைத்திருக்கிறான் என்பதோடு தேவுடனான அவளுடைய முதல் திருமணத்திற்கான சாட்சியாகவும் இருக்கிறான்.
அவன் இந்தத் தொடரின் அத்தியாயங்களில் அதிகம் தோன்றுவதில்லை.
# சின்ன மருமகள் (தொலைக்காட்சித் தொடர்)

## நடிகர்கள்

- ரூபினா திலாய்க் ... ராதிகா சாஸ்திரி/புரோகித்
- அவினாஷ் சச்தேவ் ... தேவ் புரோகித்
- பிரியங்கா மி்ஷ்ரா ... விஷாகா சாஸ்திரி
- ராஜிவ் வர்மா ... பிரிஜ் மோகன் சாஸ்திரி
- சம்தா சாகர் ... தேவ்கி சாஸ்திரி
- கோபி தேசாய் ... அம்மா
- சுரேந்திர பால் மிஸ்டர்.புரோகித்
- பிரப்னா சின்ஹா ... வைஷாலி புரோகித்
- ரீதா பாதுரி ... தாதி
- ராஜீவ் குமார் ... விவேக் புரோகித்
- கீர்த்தி கேல்கர் ... மிருணாளினி புரோகித்
- ... பிர்ஜூ
- சஞ்சய் பத்ரா ... சுஷில் புரோகித்
- ராஜ் லகானி ... அர்ஜூன் புரோகித்
- ஸ்நேகல் சகாய் ... தீபிகா புரோகித்
- சஷாங் சேத்தி ... கேஷவ் சௌபே
- தர்ஷன் கந்தாஸ் ... புரப்
- ... நந்து
# சின்ன மருமகள் (தொலைக்காட்சித் தொடர்)

## வெளிப்புற இணைப்புகள்

- சோட்டி பஹூவின் எல்லா அத்தியாயங்களையும் ஆன்லைனில் பார்க்க
- வலைத்தளம்
- ஜீ டிவியில் சோட்டி பஹூவின் அதிகாரப்பூர்வ தளம்
# பினாயக் சென்

**பினாயக் சென்** (Binayak Sen) என்பவர் இந்தியாவை சார்ந்த ஓர் குழந்தை மருத்துவர் மற்றும் பொது சுகாதார நிபுணராவார். சத்தீசுகர் மாநிலத்தைச் சார்ந்த இவர், *மக்கள் சிவில் உரிமைக் கழகம்* (PUCL) தேசிய துணைத் தலைவராவார்.
# பினாயக் சென்

## தனிப்பட்ட வாழ்க்கை மற்றும் கல்வி

பினாயக்கின் மனைவி இலீனா சென் ஆவார். பிரன்கிதா சென் மற்றும் அபரஜிதா சென் என்ற இரண்டு மகள்கள் உள்ளனர்.
பினாயக் சென், வேலூரில் உள்ள கிறிஸ்டியன் மருத்துவக் கல்லூரியில் பயின்ற பட்டதாரி ஆவார். அவரது குழுவின் சிறந்த மாணவர்களில் ஒருவரான பினாயக், 1970-களின் முற்பகுதியில் குழந்தைகளுக்கான மருத்துவத்தில் முதுகலைப் பட்டப்படிப்பை முடித்தார். அதன்பிறகு, பல ஆண்டுகளாக, ஏழை சமூகங்களில் சுகாதாரப் பாதுகாப்பிற்காக அவர் தனது வாழ்க்கையை அர்ப்பணித்துள்ளார்.
# பினாயக் சென்

## சமூக ஆர்வம்

இவர் சமூக மீதான தன்னார்வம் கொண்டவர் ஆவார். மருத்துவர் சென் குடிசார் உரிமைகள் மற்றும் மனித உரிமைகள் பணிகளிலும் ஈடுபட்டிருந்தார். சத்தீஸ்கரில் உள்ள கீழ் நீதிமன்றம், இந்தியாவின் பல பகுதிகளில் செயல்படும் கிளர்ச்சியாளர்களுக்கு செய்திகளை எடுத்துச் சென்றது மற்றும் வங்கிக் கணக்குகளை அமைத்தது போன்றவற்றில் அவர் குற்றவாளி என்று தீர்ப்பளித்தது. 2009 மார்ச் 15 இல் உச்ச நீதிமன்றத்தின் உத்தரவின்படி, பிணையில் விடுவிக்கப்பட்டார். அப்போது அவர் *"இந்த நாட்டு மக்களுக்கு நான் ஒருபோதும் துரோகம் இழைத்ததில்லை என்பதை நான் என் இதயத்தில் அறிவேன்"* என்று பினாயக் கூறினார்.
# பினாயக் சென்

## விருதுகள்

ஏழை மற்றும் பழங்குடியின சமூகங்களுக்கான இவரது சேவைகளுக்காக உலகளாவிய ஆரோக்கியம் மற்றும் மனித உரிமைகளுக்காக *ஜொனதான் மேன்*'' (Jonathan Mann) விருது வழங்கப்பட்டது.
# திவ்ய பாரதி

**திவ்ய பாரதி** (*Divya Bharti*; , 25 பிப்ரவரி 1974-5 ஏப்ரல் 1993) என்பவர் ஓர் இந்திய நடிகை ஆவார். இவர் முதன்மையாக தெலுங்கு, இந்தி மொழிப் படங்களில் பணியாற்றியவர். இவர் அக்காலத்தில் இந்தியாவில் அதிக சம்பளம் வாங்கும் நடிகைகளில் ஒருவராக இருந்தார். இவர் தன் பன்முகத்தன்மைவாய்ந்த நடிப்பிற்காகவும், அழகுக்காகவும் அறியப்பட்டார். பிலிம்பேர் விருது, நந்தி விருது ஆகியவற்றைப் பெற்றவர்.  
பாரதி தனது திரைப்பட வாழ்க்கையை தன் விடலைப்பருவத்திலேயே தொடங்கினார். அதே நேரத்தில் இவர் கவர்ச்சி வடிவழகிப் பணிகளைச் செய்துகொண்டிருந்தார். இவர் தெலுங்கில் காதல் அதிரடிப் படமான *பொப்பிலி ராஜா* (1990), படத்தில் வெங்கடேசுக்கு ஜோடியாக முன்னணிப் பாத்திரத்தில் அறிமுகமானார். பின்னர் வணிக ரீதியாக தோல்வியுற்ற தமிழ்<nowiki/>த் திரைப்படமான *நிலா பெண்ணே* (1990) படத்தில் நடித்தார். பின்னர் *நா இல்லே நா ஸ்வர்கம்* (1991), *அசெம்பளி ரவுடி* (1991) போன்ற படங்களில் சிறிய வேடங்களில் நடித்தார். தெலுங்கு காதல் நகைச்சுவை *ரவுடி அல்லுடு* (1991) என்ற தெலுங்கு காதல் நகைச்சுவைப் படத்தில் பாரதி நடித்தார். இதுவே வணிக ரீதியாக வெற்றிபெற்ற முதல் படமாகும்.  
1992 ஆம் ஆண்டில், இவர் தெலுங்குப் படங்களிலிருந்து இந்திப் படங்களில் நடிக்கத் துவங்கினார். இந்தி அதிரடித் திரைப்படமாக *விஷ்வத்மா* (1992) படத்தின் வழியாக இந்தி திரையுலகில் அறிமுகமானார். 1992 ஆம் ஆண்டு வெளியான *ஷோலா அவுர் ஷப்னம்* என்ற அதிரடி-நகைச்சுவைத் திரைப்படத்தின் வெற்றியானது இவரது வாழ்க்கையில் குறிப்பிடத்தக்க திருப்பத்தை ஏற்படுத்தியது. இது வணிக ரீதியாக வெற்றி பெற்றது. காதல் திரைப்படமான *தீவானா* (1992) உட்பட முன்னணிப் பாத்திரங்களில் இவர் நடித்த படங்கள் தொடர்ந்து வெற்றியைப் பெற்றன. இவர் சிறந்த அறிமுக நடிகைக்கான பிலிம்பேர் விருதைப் பெற்றார்.  
பாரதி 1993 ஆம் ஆண்டு ஏப்ரல் 5 ஆம் நாள் மும்பையில் ஐந்தாவது மாடியில் உள்ள தனது அடுக்குமாடிக் குடியிருப்பின் பால்கனியில் இருந்து விழுந்து தன் 19 வயதில் இறந்தார். இவரது மரணத்தைச் சுற்றியுள்ள சூழ்நிலைகளால் பல்வேறு கதைகள் எழுந்தன. இருப்பினும், இவரது மரணம் 1998 இல் அதிகாரப்பூர்வமாக விபத்து மரணமாக அறிவிக்கப்பட்டது.
# திவ்ய பாரதி

## துவக்ககால வாழ்க்கை

பாரதி 25 பிப்ரவரி 1974 அன்று பம்பாயில் பிறந்தார். ஓம் பிரகாஷ் பாரதி, மீதா பாரதி ஆகியோர் இவரது பெற்றோராவர். ஓம் பிரகாஷ் பாரதியின் முதல் திருமணத்தின் வழியாக பிறந்த இவருக்கு குணால் என்ற தம்பியும், பூனம் என்ற ஒன்றுவிட்ட சகோதரியும் இருந்தனர். நடிகை கைனாட் அரோரா இவருடைய உறவினராவார். இவர் இந்தி, ஆங்கிலம், மராத்தி ஆகிய மொழிகளில் சரளமாக பேசக்கூடியவர். இவரது ஆரம்ப ஆண்டுகளில், இவர் தனது சிரித்த முகம், பொம்மை போன்ற தோற்றத்திற்காக சிறப்பாக அறியப்பட்டார். இவர் மும்பை ஜுகூ மானெக்ஜி கூப்பர் உயர்நிலைப் பள்ளியில் படித்தார். பாரதி பள்ளியில் ஓய்வற்ற மாணவியாக இருந்தார். நடிப்பு வாழ்க்கையைத் துவக்குவதற்கு முன் 9-ஆம் வகுப்பை முடித்தார்.
# திவ்ய பாரதி

## நடிப்பு வாழ்க்கை

### துவக்ககால பாத்திரங்களும் தெலுங்குப் படங்களும்

1988 ஆம் ஆண்டில், அப்போது ஒன்பதாம் வகுப்பு படித்துக்கொண்டிருந்த பாரதியை, திரைப்படப் படைப்பாளியான நந்து தோலானியால் தனது படத்தில் நடிக்க ஒப்பந்தம் செய்தார். இவர் முதலில் 1988 இல் *குணாஹோன் கா தேவ்தா* திரைப்படத்தின் வழியாக திரையுலகில் அறிமுகமாக இருந்தார். ஆனால் இவரது பாத்திரம் இரத்து செய்யப்பட்டு, இவருக்குப் பதிலாக சங்கீதா பிஜ்லானி நடிக்கவைக்கபட்டார். கீர்த்தி குமார் (கோவிந்தாவின் சகோதரர்) பாரதியை ஒரு ஒளிப்பேழை வாடகைவிடும் கடையில் கவனித்தார். கோவிந்தாவுடன் ஜோடியாக *ராதா கா சங்கம்* என்ற படத்தில் இவரை நடிக்கவைக்க ஆர்வம் கொண்டார். பாரதி தனது பாத்திரத்திற்குத் தயாராவதற்காக பல மாதங்களாக நடனம், நடிப்பு பயிற்சி எடுத்த பிறகு, படத்திலிருந்து விலக்கப்பட்டு அவருக்கு பதிலாக ஜூஹி சாவ்லா நியமிக்கப்பட்டார். பாரதி மீதான குமாரின் ஆதிக்கமும், பாரதியின் குழந்தைத்தனமான தன்மையும் தான் பாரதியை படத்தில் இருந்து மாற்றுவதற்குக் காரணம் என்று ஊகிக்கப்பட்டது.
தெலுங்கு திரைப்பட தயாரிப்பாளரான டி. ராமநாயுடு, தன் மகன் டகுபதி வெங்கடேசுக்கு ஜோடியாக *பொப்பிலி ராஜா* என்ற படத்தில் பாரதியை நடிக்கவைக்கும் வரை பாரதியின் திரையுலக வாழ்க்கை துவங்காமலேயே இருந்தது. இப்படத்தின் வழியாக இவர் ஆந்திரப் பிரதேசத்தில் தன் திரையுலக வாழ்வைத் தொடங்கினார். இந்தப் படம் 1990 கோடையில் வெளியாகி வெற்றி பெற்றது. *பொப்பிலி ராஜா* மிகவும் பிரபலமானதாகவும், தெலுங்குத் திரைப்படங்களின் ஒரு அடையாளமாகவும் உள்ளது. அந்த ஆண்டின் பிற்பகுதியில், பாரதி ஆனந்தின் ஜோடியாக *நிலா பெண்ணே*, என்ற தமிழ் படத்தில் நடித்தார். இந்தப் படம் விமர்சன ரீதியாகவும், வணிக ரீதியாகவும் தோல்வியுற்றது.  
வணிக ரீதியான மதிப்பீடுகளில், தென்னிந்திய திரையுலகில் *லேடி சூப்பர் ஸ்டார்* மற்றும் லேடி அமிதாப் என்று பரவலாக அழைக்கப்பட்ட விஜயசாந்திக்கு அடுத்தபடியாக பாரதி இடம் பிடித்தார். 1991 ஆம் ஆண்டில், பாரதி முறையே நடிகர்கள் சிரஞ்சீவி, மோகன் பாபு ஆகியோருக்கு ஜோடியாக நடித்த *ரவுடி அல்லுடு*, *அசெம்ப்ளி ரவுடி* ஆகிய அதிரடி நகைச்சுவைத் திரைப்படங்கள் மூலம் அடுத்தடுத்து வெற்றிகளைப் பெற்றார். அந்த ஆண்டின் பிற்பகுதியில், ஸ்ரீ ராஜீவ் புரொடக்சன்சின் கீழ் ஏ. கோதண்டராமி ரெட்டியின் அதிரடி காதல் படமான *தர்ம சேத்திரம்* படத்தில் நந்தமுரி பாலகிருஷ்ணா<nowiki/>வுக்கு ஜோடியாக நடிக்கத் தொடங்கினார்.
# திவ்ய பாரதி

## மரணம்

1993 ஏப்ரல் 5 ஆம் தேதி மாலை நேரத்தில், பம்பாயில் அந்தேரி மேற்கு வெர்சோவாவில் உள்ள துளசி பில்டிங்சில் உள்ள ஐந்தாவது மாடி குடியிருப்பில் உள்ள தனது வீட்டு பால்கனி சாளரத்திலிருந்து பாரதி கீழே விழுந்தார். அவரது விருந்தினர்களான நீதா லுல்லா, நீதாவின் கணவர் ஷியாம் லுல்லா, பாரதியின் பணிப்பெண் அம்ரிதா குமாரி மற்றும் அக்கம்பக்கத்தினர் என்ன நடந்தது என்பதை உணர்ந்ததும், கூப்பர் மருத்துவமனையில் அவசர சிகிச்சைப் பிரிவுக்கு அவசர ஊர்தியில் கொண்டு செல்லப்பட்டார், அங்கு அவர் இறந்தார். இறந்தபோது இவருக்கு 19 வயது. இவரது மரணம் தொடர்பாக பல கதைகள் உருவாயின என்றாலும், பாரதியின் தந்தை எந்தத் தவறும் நடக்கவில்லை என்று மறுத்தார். இவரது மரணத்திற்கான அதிகாரப்பூர்வ காரணங்களாக தலையில் காயங்களும், உட்புற இரத்தப்போக்கும் கருதப்பட்டன. இவரது உடல் 7 ஏப்ரல் 1993 அன்று பம்பாயில் உள்ள வில்லே பார்லே சுடுகாட்டில் தகனம் செய்யப்பட்டது.